Напрыканцы снежня ў Барысаве адбыўся Рэспубліканскі турнір па дэбатах для школьнікаў “Мастацтва палемікі”. У ім прынялі ўдзел 28 каманд з Гродна, Мінска, Баранавіч, Віцебска, Барысава і іншых гарадоў. Гэты турнір стаў найбуйнейшым за апошнія 5 гадоў. У якасці запрошаных гасцей моўнае спаборніцтва ацэньвалі суддзі з Італіі, Літвы, Польшчы. Франчэска Леанідаўна Радзіонава выступіла адным з арганізатараў мерапрыемства, а таксама падрыхтавала на турнір дзве каманды. Тэма спаборніцтва аказалася асабліва актуальнай для старшакласнікаў: “Друкаванае слова мёртвае. Адукацыя павінна пераходзіць на электронныя падручнікі”.